**A képen szoba látható

Automatikusan generált leírás**

**VERSENY FELHÍVÁS**

*A „Mosolyvirág” Nagycsaládosok Debreceni Egyesülete a tizenharmadik éve sikeresen folytatott Életmese írói pályázata mellett meghirdeti*

*a*

*VII. Kárpát-medencei*

*Élő és online Életmese felolvasó- és illusztráló versenyét*

**Az Életmese felolvasó verseny leírása:**

A vírushelyzetre való tekintettel élő és online formában is meghirdetjük minősítő versenyünket. Az online versenyformára a nagy távolságban élőket, és az esetleges vírus helyzet miatti személyes részvételt nem engedélyező helyzetben lévőket várjuk.

Élő felolvasó versenyünket **Debrecenben a Simonffy utca 21. sz. alatti Ifi házban tartjuk október 16-án 10.00-tól.** A verseny két fordulóból áll. Először a kötelező részletet, majd a szabadon választott kb. 3 perces szöveget kell felolvasni. A versenyre a nevezést október 6-ig várjuk a mellékelt jelentkezési lapon!

Online versenyzőinktől 1-1,5 perces videót várunk (az egyértelmű beazonosítás érdekében kérjük a videó név, korcsoport és a település elmondásával kezdődjön) melyben egy szabadon választott részletet kell felolvasniuk az eddig megjelent bármelyik Életmese kötetből (a www.mosolyvirag.hu weboldalról tölthető le). A videó mellé kérjük csatolják a jelentkezési lapot is.

**Az Életmese illusztráló verseny pályázati feltételei:**

A versenymunkának az eddigi bármelyik Életmese kötetben megjelent egyik történetét kell illusztrálnia. A pályázó adatai mellett kérjük feltüntetni az illusztrált életmese kötet megjelenési évét és oldalszámát is. Az **online** beküldött művek legjavát a szervezők a [www.mosolyvirag.hu](http://www.mosolyvirag.hu) weblapra, illetve a Mosolyvirág Nagycsaládosok Debreceni Egyesülete facebook oldalára töltik fel.

A rajzokat október 6-ig kérjük a jelentkezési lappal együtt elküldeni.

**

**A jelentkezéseket az alábbi korcsoportokban várjuk:**

1. korcsoport: alsótagozat,

2. korcsoport: felső tagozat,

3. korcsoport: 15 és 33 éves kor közöttiek,

4. korcsoport: 34 év felettiek.

***Minden résztvevő minősítő elismerésben részesül! (arany, ezüst, bronz)***

**A versenyekre nevezést, a rajzokat a jelentkezési lapokkal együtt kérjük**

**október 6-ig az** [**eletmese2021@gmail.com**](mailto:eletmese2021@gmail.com) **email címre elküldeni!**

***Az online felolvasó verseny videóit október 30-ig várjuk!***

A zsűri az online felolvasó verseny résztvevőit november 20-ig minősíti, az elért eredményeket november 30-ig honlapunkon és facebook oldalunkon közzé tesszük.

Az érdeklődők a versenyek további részleteiről a +36/20-312-8584 vagy a +36/30-928-0899-es **mobilszámon** kaphatnak tájékoztatást.

A felolvasó és az illusztráló versenyre a jelentkezési lap, valamint a kötelező részletek jelen felhívásunkban és a honlapunkon is megtalálhatók.

**Radnainé Filep Ildikó**

**Mosolyvirág Nagycsaládosok Debreceni Egyesülete**